Неўзабаве пасля пажару быў абвешчаны збор грошай на аднаўленне храма. І вось на днях звонку згарэлага будынка касцёла праводзіліся работы. “Брыгада будаўнікоў працавала без рэгістрацыі і выкарыстоўвала самаробныя будаўнічыя рыштаванні. У нейкі момант яны адышлі ад вонкавай сцяны храма з-за няўстойлівай устаноўкі. Гэта прывяло да падзення рабочага”, — гаворыцца ў паведамленні Упраўлення Следчага камітэта, якое праводзіць праверку па факце гібелі чалавека.